Diari Oficial de la Generalitat Valenciana


Sumari del DOGV 3444, del 01-03-1999 (1999/901)

ORDRE de 19 de gener de 1999, de la Conselleria de Cultura, Educació i Ciència, per la qual s'autoritza la implantació del segon cicle d'educació infantil al centre docent privat El Salvador, d'Alcoi.
--------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3444

Data del DOGV
:   01-03-1999

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   1999/901


Data del document
:   19-01-1999

Organisme emissor
:   Conselleria de Cultura, Educació i Ciència

Tipus de document
:   Ordre

Descriptors 

:   * Alcoi
    * ensenyament primari

ORDRE de 19 de gener de 1999, de la Conselleria de Cultura, Educació i Ciència, per la qual s'autoritza la implantació del segon cicle d'educació infantil al centre docent privat El Salvador, d'Alcoi. [1999/S901]
  
Vist l'expedient iniciat a instància del representant de la titularitat del centre docent privat El Salvador, situat al carrer d'Entença, 78 (abans 72), d'Alcoi, número de codi 00011376, en sol·licitud d'autorització d'ampliació de dues unitats d'Educació Preescolar per a poder implantar el segon cicle d'educació infantil.
  
L'expedient ha estat tramitat per la Direcció Territorial d'Alacant i consten en el mateix l'informe favorable de la Unitat Tècnica de Construccions i el compromís del centre d'aportar la relació del professorat i les titulacions respectives abans de l'inici de les activitats educatives.
  
L'Ordre Ministerial de 22 de febrer de 1977 (BOE de 18.04.1977), va classificar definitivament el centre en el nivell d'Educació Preescolar per a 1 unitat de pàrvuls i 40 llocs escolars de capacitat.
  
Atés que el centre, tenint en compte l'ampliació sol·licitada, pot impartir el segon cicle complet d'educació infantil en els termes establerts en la disposició transitòria cinquena, punt 3, del Reial Decret 1004/1991, de 14 juny.
  
Vistos la Llei Orgànica 8/1985, de 3 de juliol (BOE de 04.07.85), Reguladora del Dret a l'Educació; el Reial Decret 1.004/1991, de 14 de juny (BOE de 26.06.91), pel qual s'establixen els requisits mínims dels centres que impartixen ensenyaments de règim general no universitaris, l'Ordre de 17 de juny de 1992, (DOGV de 16.07.92), de la Conselleria de Cultura, Educació i Ciència, que regula la implantació gradual del segon cicle de l'educació infantil a la Comunitat Valenciana, i el Reial Decret 332/1992, de 3 d'abril (BOE de 09.04.92), sobre autoritzacions de centres docents privats per a impartir ensenyaments de règim general no universitaris.
  
Fent ús de les atribucions que em conferix l'article 35 de la Llei 5/1983, de 30 de desembre, del Govern Valencià,
  
ORDENE
  
Primer
  
Autoritzar al centre docent privat El Salvador, situat al carrer d'Entença, 78 (abans 72), d'Alcoi (Alacant), número de codi 43876268, la titularitat del qual correspon a la Parròquia El Salvador, la implantació del segon cicle d'educació infantil, quedant configurat en l'esmentat nivell per a 3 unitats i capacitat per a 50 llocs escolars.
  
Segon
  
La present autorització esdevindrà efectiva a partir de l'inici del curs acadèmic 1999/2000, però, en tot cas, queda condicionada a l'aprovació per la Direcció Territorial, previ informe de la Inspecció Educativa, de les titulacions del professorat que el titular del centre es compromet a aportar.
  
Tercer
  
Al seu moment, i complides les condicions establertes en l'apartat anterior, quedarà modificada automàticament la denominació genèrica de l'actual centre d'educació preescolar, que passarà a ser la de Centre d'Educació Infantil, segon cicle.
  
Disposició Addicional
  
La present Ordre donarà lloc a les corresponents inscripcions en el Registre de Centres Docents de la Comunitat Valenciana.
  
Contra la present Ordre, que posa fi a la via administrativa, l'interessat podrà interposar recurs contenciós administratiu, davant el Tribunal Superior de Justícia de la Comunitat Valenciana en el termini de dos mesos o deu dies, si s'opta per seguir el procediment per a la protecció dels drets fonamentals de la persona, comptadors en ambdós casos des de l'endemà a la seua notificació. Tot això segons el que es disposa en els articles 10,14, 46 i 115 de la Llei 29/1998, de 13 de juliol, Reguladora de la Jurisdicció Contenciosa Administrativa.
  
València, 19 de gener de 1999
  
El conseller de Cultura, Educació i Ciència,
  
FRANCISCO E. CAMPS ORTIZ